**Seletuskiri määrusele “ Laeva valla 2013. a. II lisaeelarve vastuvõtmine“**

**Kulud tegevusalade lõikes 3 139 €**

*Sporditegevus*

Käesoleva aasta alguses esitas Laeva Kultuuriselts taotluse Tartumaa Arendusseltsile kogukondade meetmest rahaliste vahendite saamiseks projektitaotluse „Laeva Kultuuriseltsi talispordirõõmud“. Taotlusega soovis selts kaasajastada talispordivarustust, mille sihtgrupiks lisaks Laeva Põhikooli õpilastele oleksid olnud ka suusatamist ja uisutamist harrastavad vallaelanikud. Soetatava spordiinventari loetelusse kuulusid:

suusad, sidemed, saapad ja kepid (10 paari)

ilu- ja hokiuisud (15 paari)

hokikepid ja -litrid (10 tk)

suusahoolduspukk (1 tk)

suusahooldusvahendite komplekt (1 tk).

Parima pakkumise nimetatud vahendite soetamiseks tegi AT Sport OÜ kogumaksumusega 3380,70 eurot, mille põhjal projektitaotlus TASile hindamiseks esitati. TASi juhatuse 21.03.13 otsusega Laeva Kultuuriseltsi taotlust ei rahuldatud.

Hinnates saadud soodsat hinnapakkumist pidas kultuuriselts vajalikuks talispordiinventari siiski ära soetada ning anda need veel sellel pikale veninud talvel lastele kasutada. Inventari hoiustamine toimub spordihoones ning hooaja lõppedes oli see väga heas seisukorras. Seltsi liikmed peavad otstarbekaks, et suusavarustus ja hoolduspukk antakse kasutada Laeva Põhikooli õpilastele ja valla elanikele. Laeva Vallavalitsus ja MTÜ Laeva Kultuuriselts sõlmivad lepingu vara kasutamistingimuste kohta.

Arvestades, et seltsi rahalised vahendid laekuvad liikmemaksudest, eraisikute annetustest ja projektitaotluste rahaeraldistest, ei ole seltsil võimalik täies ulatuses talispordivarustuse soetamise kulutusi enda kanda võtta. MTÜ Laeva Kultuuriseltsi kulud uisuvarustuse ja suusvarustuse osas on 1741,69 €. Laeva Vallavalitsuselt taotleb MTÜ Laeva Kultuuriseltsi toetuseks 1639 eurot.

*09601 Koolitoit*

Käesoleval kuul teostati köögis elektripliitide tehniline kontroll. Selle käigus tuvastati, et pliidi küttekehad on iganenud ja elektrisüsteem vajab uuendamist. Majanduslikult oleks kasulikum soetada uus pliit maksumusega 1 500 eurot.

**Investeerimistegevus summas 64 100 €**

*Üldmeditsiiniteenused*

Perearstikeskuse maja seinad ja katus vajavad renoveerimist, et tagada normaalsed töötingimused hambaarstile ja perearstile. Renoveerimisega vähendatakse hoone soojakadusid ja pikendatakse hoone eluiga. Välja on vaja vahetada välisuksed ja aknad. Renoveerimise eeldatav maksumus koos omanikujärelvalvega on 60 000 eurot.

*09601 Koolitoit*

Toidu valmistamiseks soetatakse ka kombiahi maksumusega 4 100 eurot. Kombiahi tagab tervislikuma ja kvaliteetsema toidu valmistamise lastele.

**Väljavõtted seadustest**

**Kohaliku omavalitsuse korralduse seadus**

**§ 22.** **Volikogu pädevus**

1. Volikogu ainupädevusse kuulub järgmiste küsimuste otsustamine:
 1) valla- või linnaeelarve vastuvõtmine ja muutmine ning majandusaasta aruande kinnitamine ning audiitori määramine;

**Kohaliku omavalitsuse üksuse finantsjuhtimise seadus**

**§ 26.****Lisaeelarve**

 (1) Eelarveaasta jooksul võib eelarvet muuta lisaeelarvega. Valla- või linnavalitsus koostab lisaeelarve eelnõu ja esitab selle volikogule. Lisaeelarve eelnõule lisatakse seletuskiri põhjendustega lisaeelarve vajaduse kohta.

 (2) Lisaeelarve eelnõu ja seletuskiri avaldatakse käesoleva seaduse § 22 lõikes 4 sätestatud viisil ja tähtajal.

 (3) Lisaeelarve võtab volikogu vastu määrusega. Lisaeelarvet menetletakse volikogus ja vastuvõetud lisaeelarve avalikustatakse vastavalt käesoleva seaduse § 23 lõigetele 1 ja 3.

 (4) Lisaeelarvet ei pea koostama, kui:
 1) sissetulekud suurenevad ja väljaminekuid ei suurendata;
 2) väljaminekud vähenevad ja see ei ole tingitud sissetulekute vähenemisest;
 3) sissetulekud vähenevad ja samas summas vähenevad ka väljaminekud;
 4) sissetulekud suurenevad sihtotstarbeliselt eraldatud vahendite või annetuste võrra ja väljaminekud suurenevad nende arvel tehtavate kulutuste võrra.

 (5) Kui eelarveaasta jooksul koostatakse lisaeelarve, tuleb selles kavandada käesoleva paragrahvi lõike 4 punktis 4 nimetatud sihtotstarbelised vahendid või annetused ja nende arvel tehtavad väljaminekud.

 1) seadusest, seaduse alusel antud õigusaktidest või volikogu õigusaktist;
 2) enne eelarveaasta algust käesoleva seaduse § 34 lõikes 2 nimetatud kohustuste täitmiseks sõlmitud lepingust;
 3) käesoleva seaduse § 27 lõikest 2;
 4) kohtuotsusest.

 (7) Saneerimiskavast tulenevad muudatused võtab volikogu vastu lisaeelarvega ühe kuu jooksul kava kinnitamisest arvates. Kui kohaliku omavalitsuse üksuse eelarvet ei ole veel vastu võetud, kajastatakse need muudatused kohaliku omavalitsuse üksuse eelarve eelnõus.

Vallavalitsus arutas 06.06.2013. a. istungil määruse eelnõu ning suunas eelarve- ,majandus- ja keskkonnakomisjoni.

Eelarve- ,majandus- ja keskkonnakomisjon arutas eelnõu 11.06.2013. a. komisjoni istungil.

Volikogu arutas teise lisaeelarve eelnõu 18.06.2013. a. volikogu istungil. Eelnõu suunati avalikustamisele. Parandusettepanekute tegemise tähtajaks oli 01.07.2013.a., kuid ei saabunud ühtegi parandusettepanekut. Vallavalitsus arutas lisaeelarve eelnõu 04.07.2013.a. vallavalitsuse istungil. Rahandusministeeriumi ettepanekul tuleks muuta põhitegevuse tulude artikleid. Nende arvamuse kohaselt ei laeku meile Keskkonnatasude seaduse mõistes keskkonnatasu, vaid me saame tasu valla omandis oleva munitsipaalmaa kasutamisest, mida maksab meile kaevandaja. Kruusa müügist laekuv tulu tuleb artikli 382510 alt tõsta artikli 3233 (konto on 323390 „Muu tulu üüri ja rendiga kaasnevast tegevusest“ ) alla. Investeerimistegevuse osas tuleb intressitulu 100 eurot tõsta artikli 382 alt artikli 655 alla.

.